แท็กซี่ซวยซ้ำซ้อน ผู้โดยสารเบี้ยวเงินค่ารถ-ยางรถระเบิด
คนขับแท็กซี่ดวงซวย เผย รับผู้โดยสารมาจาก กทม.มาส่งบางบ่อ ขณะแวะเติมแก๊สผู้โดยสารหนีลงจากรถ ไม่จ่ายเงิน 1,200 บ. ตามที่ตกลง ก่อนจะรีบขับรถจะไปดักรอ แต่มีผู้โดยสารที่เป็นสามี-ภรรยาจะไปฝากท้องที่บางบ่อพอดีจึงแวะรับ กระทั่งขับมาไกลยางล้อหน้าดันระเบิดทำให้เสียหลักตกข้างทาง แต่ไม่มีผู้ได้รับบาดเจ็บ,เมื่อวันที่ 11 เม.ย.59 ผู้สื่อข่าวรายงานว่า ตำรวจสถานีตำรวจภูธรบางปะกง จังหวัดฉะเชิงเทรา ได้รับแจ้งเหตุ รถแท็กซี่ตกข้างทาง บนถนนบางนา-ตราด กม. 38 ช่องคู่ขนาน ขาเข้ากรุงเทพฯ หมู่ 9 ต.บางวัว จึงประสานหน่วยกู้ภัยฉะเชิงเทรา รุดตรวจสอบที่เกิดเหตุ พบรถแท็กซี่ โตโยต้า ลีโม สีชมพู ทะเบียน ทร180 กรุงเทพมหานคร เสียหลักพุ่งตกลงไปข้างทางจนเกือบตกน้ำ ยางล้อหน้าฝั่งขวาแตก มี นายจรัญ จันทรศิริ อายุ 49 ปี คนขับยืนอยู่ในที่เกิดเหตุ ส่วนผู้โดยสารที่มาด้วยเป็นสองสามีภรรยาที่ตั้งครรภ์ แต่ไม่ได้รับบาดเจ็บแต่อย่างใด,นายจรัญ เล่าว่า ก่อนเกิดเหตุได้รับผู้โดยสารเป็นผู้หญิงมาจากกรุงเทพฯ ในราคาเหมา 1,200 บาท จะมาส่งที่บางบ่อ จังหวัดสมุทรปราการ แต่ผู้โดยสารไม่ยอมบอกว่าลงตรงไหน ทำให้ขับรถเลยเข้าเขตบางปะกง จังหวัดฉะเชิงเทรา จึงแวะเติมแก๊สเพื่อจะกลับไปส่งที่บางบ่อ ขณะที่ลงไปเปิดฝากระโปรง ผู้โดยสารได้แอบลงจากรถแล้ววิ่งข้ามถนนไปไม่จ่ายค่าโดยสาร โดยที่ตัวเองไม่เห็น หลังจากเติมแก๊สเสร็จก็จะรีบขับรถไปดักรอผู้โดยสารคนดังกล่าวที่บางบ่อ แต่มีผู้โดยสารสองสามีภรรยาที่จะไปฝากครรภ์ที่บางบ่อพอดี จึงแวะรับเพราะไปทางเดียวกัน แต่พอมาถึงที่เกิดเหตุยางหน้าฝั่งขวาเกิดระเบิดทำให้รถเสียหลักวิ่งตกข้างทาง โชคดีที่ไม่มีผู้ได้รับบาดเจ็บ.
คนขับแท็กซี่ เผย รับผู้โดยสารมาจาก กทม.มาส่งบางบ่อ ขณะแวะเติมแก๊สผู้โดยสารหนีลงจากรถไม่จ่ายเงิน 1,200 บ. ตามที่ตกลง ก่อนจะรีบขับรถจะไปดักรอ กระทั่งขับมาไกลยางล้อหน้าดันระเบิด ทำให้เสียหลักตกข้างทาง แต่ไม่มีผู้ได้รับบาดเจ็บ
แท็กซี่ยางระเบิด,ไม่จ่ายค่าโดยสารแท็กซี่,เบี้ยวค่าโดยสาร,ผู้โดยสารไม่จ่ายเงิน,เงินค่าแท็กซี่,เหมาแท็กซี่,บางบ่อ,สมุทรปราการ,ข่าว,ข่าวทั่วไทย,ไทยรัฐออนไลน์